Desprindere lentă 


— Doamne, spune tipul din faţa mea, au 
schimbat ăştia manualele şcolare. Complet 
le-au schimbat, Nu știu ce interes urmăresc, 
dar fiecare generaţie e educată în spiritul 
altor ;adevăruri fundamentale“ decât gene- 
rațiile care o preced. Poate, că îi interescază 
să creeze între noi o stare dt incomunica- 
bilitate, sau altceva de genul ăsta... „Pe 
vremea mea”, cum ziceau ăia dinainte, când 
eram cu tânăr — ne bârâiau la cap cu altă 
propagandă. Fiindcă, să ştii de la mine, „ade- 
vărurile fundamentale" sunt propagandă și 
nimic altceva, De exemplu, dacă ai fi pome- 
nit numai de parapsihologie în tinerețea 
mea, erai gata. Sau de OZN-uri. Nu-i 
vorbă, că şi acum asta reprezintă un risc — 
cu urmăresc problema şi toţi ăştia care 
vorbesc de OZN-uri mor ciudat. Uite, chiar 
şi artiştii... Caută ăştia fel de fel de expli- 
caţii pentru moartea lui Jimmy Hendrix — 
dar eu cred că e în legătură cu chestia asta 
cu OZN-urile. Ştii că a fost urcat în stăvi 
— mare artist mare — şi-a făcut de cap, a 
spus tot ce a vrut, a zis de Vietnam când 
la ci nu era voic, nu i-au făcut nimic, a 
fumat marihuana și s-a masturbat pe scenă, 
nu i-au făcut nimic — la ci îi lasă pe artişti 
să se dea în bărci, au un adevărat cult al 
marilor artişti, cum îl avem noi pe al politi- 
cienilor şi soldaţilor (ei îl au şi pe al filo- 
zofilor — uite, Sartre, de exemplu,..), dar, 
Hendrix, vreau să zic, cum a făcut un 
cântec cu OZN-uri, cum a încurcat-o, Ai 
ascultat UP FROM THE SKIES de pe 
AXIS: BOLD AS LOVE? (fac semn din 
cap că nu — sincer să fiu, mă cam plic- 
tiseşte cu vorbăria lui - m-aş duce mai 

degrabă să dansez şi eu, ca ăilalţi din gru- 
pul meu, cu vreo gagică, la discoteca lor, 
dar m-a agăţat ästa şi nu pot să plec aşa, 
pur şi simplu - cică e unul dintre ăia 
„marii“ din gaşca ăstora — până şi ministrul 
îi acordă importanţă, iar cu nu m-am prea 
lămurit care este protocolul lor). Ei bine, 
zice tipul, eu cred că de la asta i s-a iras 
lui Hendrix. Ascultă UP FROM THE 
SKIES cu atenție si o să vezi că e ceva 
mai special... 

Tipul pare la vreo 40-45 de sani. N-am 
reţinut cum îl cheamă: Tudor Popescu, sau 
Ungureanu, sau Grămescu... E îmbrăcat cu 
blugi, poartă o gcacă din picle neagră şi 
are un aer destul de snob, ca toţi ăştia din 
grupul de la Bucureşti, pe care nu prea ştii 
de unde să fi apuci. Se spune de ci că ar 
fi fost mari scule de dizidenţi înainte de 
Revoluţie, dar se învârt cu grangurii și nu 
prea cred să fi fost aşa cum li s-a dus 
buhul. 

— Pe de altă parte, voi sunteți generaţia 
televizorului, sunteţi  pompaţi cu înscenările 
ăstora până când nu mai ştie niciunul dintre 
voi ce e adevărat şi ce e fals. Arta are ca- 
racter repetitiv, îmi arată spre filmul de pe 
ecranul televizorului din sală — cred că am 
mai văzut aiureala asta de câteva ori, dar, 
cică, e o peliculă celebră, a luat nu mai 
ştiu ce mare premiu... — da? ce mi se pare 
interesant e că nivelul intelectual a scăzut 
în asemenea hal, încât majoritatea dintre 
voi, chiar dacă urmăriţi ce se întâmplă pe 
ecran, nu sesizaţi nici măcar că e vorba de 
un film science-fiction şi de ce este un 
film de imaginaţie. Fiindcă habar n-aveţi de 

ipoteza ştiinţifică la care face aluzie filmul. 
Tar voi sunteţi (din păcate) cel mai elevat 
eşantion al tinerilor de vârsta voastră, al 
publicului mediu — ori, dacă voi nu înțe- 
teegi nimic, de ăilalţi ce să mai zic?... 

mi face semn spre ecran şi mă întreabă 
dacă ştiu cum se nureşte filmul. 

— Desprindere lentă. Aşa-i zice. DES- 
PRINDERE LENTĂ. Dar despre ce e vorba 
în el? Uite, ideea e, de fapt, că Luna s-a 
desprins de Pământ printr-un proces lent, 
Lin! Că „s-a urcat la cer“ încet-încet, la un 

moment dat. Că nu cra întotdeauna aşa — 
că la început făcea parte din planetă dar, 
conform teoriei Kant-Laplace, că masa însu- 
mată depășea masa critică a siste-iului care, 
când a prins să se rotească, s-a desprins 
lent şi s-a îndepărtat până la punctul în 
care a amortiza! momentul cinetic iniţial. Ia 
zi, crezi că printre cei cinci sau şase, câţi 
- am mai rămas acum aici, există măcar unul 
care să fi înţeles şi conştientizat povestea 
de pe ecran? Mă term că nu. Recepţionaţi, 
dacă recepționaţi ceva,” în mod superficial. 
Sau, neavând suficiente informaţii, luaţi lu- 
crurile ca atare, orice aiureală vi s-ar spune 
— voi scoateţi cuminţi caietele de notițe şi 
vă consemnați ce vă dictează cei desemnaţi 
drept „specialişti“ şi „profesori“, fără să fiţi 
în stare să înţelegeji că toţi aceşti „acade- 
micieni" şi „decani“ au fost promovați pe 
argumente politice, aşa că sunt tot atât de 
diletanţi ca şi voi în problemele de speciali- 
tate, iar majoritatea lucrurilor despre care 
vorbesc le cunosc de prin cărţi de popu- 
larizare — pe cele mai multe nu le ştiu nici 
ei ca lumea — dar vin şi vi le predau vouă 
ca pe nişte adevăruri indubitabile. 

Priveşte către ecranul pe care imaginile 
filmului ale cărui efecte speciale au fost 
probabil simulate pe calculator — un cadrú 

” monumental al catastrofei cosmice şi, în 
acelaşi timp, fascinant. 

— „Când apele s-au despărțit de ape". 
îl aud murmurând. 

E un film fără actori — aproape un docu- 
mentar ştiinţific dacă imaginile nu ar avea 
acel aer artistic. Cine l-o fi realizat? Când? 
Cum? Unde? Planetele uriaşe evoluează 
lent, în desfăşurări spaţiale privite din cos- 


mos — culori mirifice, când pale, când înflă- 
cărate, ilustrează cum, o dată cu partajarea 
făcută, reacţiile exoterme provocate de creş- 
terca presiunii produsă de presiunca exce- 
sivă se liniştesc. Luna se răceşte mai re- 
pede. Apa luată după sine din oceanul pri- 
mordial se întoarce înapoi îngheţată din 
spaţiu. răcind scoarța fierbinte. 

— Şi, se întoarce iar către mine, ipo- 
tezele astea ale pământului PLAN, Şi ale 
ISTORIEI SCURTE... În pofida argu- 
mentelor de natură sensibilă, care păreau să 
susţină ipoteza Pământului sferic, și cu care 
ne-au îndopat pe noi până la saturație, că 
ar fi „singura ipoteză confirmată de cer- 
cetarea ştiinţifică“ şi alte aiureli, ştiinţa, 
iată, se întoarce la ipoteza PĂMÂNTULUI 
PLAN... Tot ce părea să susţină ipoteza 
privind realitatea altor planete n-au fost 
decât înscenări şi exagerări alẹ fanaticilor 
ipotezelor lui Ticho Brahe şi Bruno. „Zboș, 
rurile cosmice“ — nişte înscenări cinemato- 
grafice ale serviciilor de propagandă ale 
Marilor Puteri. Adevărul — monopolul celor 
7 mari concerne-trusturi ale Informaţiei mon- 
diale. Vin ăştia acum şi ne spun că, de 
fapt, lucrurile sunt mult mai complicate. ~C% 
senzaţia de sfericitate e provocată de bom- 
barea cristalinului. „Aţi văzut voi cu ochii 
voştri vreun astı sau vreo planetă rotindu- 
se? Nu! Luna e nemişcată, iar alte astre nu 
se văd cu ochiul liber. Ceea ce aşa zişii 
oameni de ştiinţă v-au prezentat drept alte 
planete nu au fost decât iluzii provocate de 
sistemele optice prin care v-au spus să vă 
uitaţi — înşelătoriile Satanei“... 

— Şi care e adevărul? îl întreabă un 
tânăr din generația '90, care s-a apropiat de 
noi. 

— Şi eu de unde vrei să ştiu..., ridică 
din 'umeri tipul, Ştii? Cam pe vremea lui 
Cristos, nu mai ştiu ce rabin (parcă nu era 
totuşi Maimonides), scria că „în vremea 
noastră ştiinţa a ajuns la certitudinea că 
Pământul, Luna, Soarele şi alte astre şi 
planete sunt rotunde şi că planetele se ro- 
tesc împrejurul Soarelui. Azi, nimeni nu se 
mai îndoieşte că planetele sunt sferice și că 
există mai multe lumi populate". Şi totuşi, 
iată, pe parcursul întregului Ev Mediu 

TOATĂ LUMEA (cu câteva mici excepţii 
ca şi acum, conform celor mai noi cuceriri 
ale cunoaşterii. vedea Pământul plan şi pla- 
neta Pământ singura lume locuită... 

În filmul de pe ccran, imensa masă 
plană a Lunii se ridică tot mai sus pe cerul 
negru. Străluceşte alb, polarizat, pe cerul 
negru, plutind aproape paralel farfuriei Pă- 
mântului albastru în ceața diafană a aerului 
înalt al stratosturci. 

— Cum îţi spuneam, se întoarce către 
mine iar, arta are caracter repetitiv, spre 
deosebire de ştiinţă. Aşa că, în vreme ce 
informaţia tehnică ne parvine în flux con- 
tinuu, modelele pe care se bazează ima- 
ginca noastră despre lume, cele formative, 
sunt datele cuprinse în imaginca-plastică a 
unei poezii sau în metafora acesteia, care 
ne-a impresionat fără a putea explica prea 
clar de ce. 

' = Dar ce părere ai, îl înueb, de faptul 
că ştiinţa modernă a căzut, după atâta timp, 
de acord cu dogma religioasă şi în privinţa 
vechimii Lumii. Istoria nu are decât 3.000 
de ani... de fapt 5.000.. 

— Da... Facefea Lumii, vreme de milenii 
a fost considerată doar cu câteva mii de 
ani înainte de Cristos. Apoi, când reli; 
făcut concesia de a admite că nu era strict 
cât seria în Casta Sfântă — jup! — s-a şi 
dus la „milioane şi milioane de ani în urmă? 
deşi termenul acesta, „milioane“, nu are 
nici o încărcătură de reprezentare pentru 
om. Sau poale tocmai de aceea... Înscenări. 
Propagandă. Când, până şi „dovezile de mii 
de ani“ ale Bisericii (care, orice s-ar zice, 
sunt cele mai vechi şi de încredere) nu au, 
cel mai adesea, decât câteva sute de uni — 
e consemnată la Vatican data când s-a admis 
înscenarea şi cine şi cum a „fabricat“ moaş- 
tele respective... N-ar fi de mirare să aflim 
că, de fapt, nici nu sunt „mii de ani“ de 
Istorie, ci că Istoria nu arc decât câteva 
sute de ani — poate nici măcar atât — cum 
spunea o dată o fată, Ruxandra Andrian, 
sefistă şi ea. Eu nu am trăit nici 50 şi mă 
tem să vorbesc până şi de realitatea cveni- 
mentelor mai vechi li care am participat, 


iar tipii ăştia, Picând pe oamenii serioşi şi 
dându-și importanță, au neobrăzarea, cu un 
arşic de nu se ştie ce vită între degete — 
arşic pe care ei nici nu ştiu exact când, 
cine şi unde l-a găsit sau fabricat — să ţină 
tirade sforăitoare şi foarte convingătoare des- 
pre ce cra „acum milioane de ani". În 
urmă. Înainte de Cristos, Sau despre ce era 
pe vremea Genezei. Cosmice. Sau chiar 
înainte... O tâmpenie. Deducţii înguste la 
minte şi nedocumentate pornind de la nişte 
modele ale "lumii care nici măcar nu se 
confirmă, scoase din nişte minţi incapabile 
să mă lămurească mulţumitor măcar de ce 
a fost acum cinci ani, sau care o să fie 
vremea misie. „Profeţi mincinoşi”... 

Văzând că un nou sosit părea să se fi 
„lipit“ la „maestru“, m-am ridicat şi am 
plecat în sala cealaltă, unde se dansa. De 
la Revoluţie încoace nu mai ştie nimeni 
nimic. Toţi bâjbâie. 

Trec pe lângă alţi doi „maeștri“ care dis- 
cută despre prăbuşirea prețului şi a tirajului 
la reviste şi cărţi şi despre intrarea pe Inter- 
net, în pofida faptului că în Occident î s-a 
deschis proces, sub acuzaţie de spionaj (sau 
poate tocmai de aceea — o sculă bună, 
„garantată“ pentru hoţii de la noi). Apoi 
mă încurc cu o Lipă care-mi prezintă un 
fost securist „aulentic”. Dansăm în semi- 
întuneric şi discutăm. despre moartea iui 
Dan Merişca. Un puşti, Adrian Bănuţă, mă 
acostează că, cică, vrea să scoată un săplă- 
mânal de science-fiction al „generaţiei *90”. 
Îl asigur că o să-i dau şi cu ceva — deşi 
nu am încă nimic concret scris, dar, dacă 
asta e condiția de a e distra cu ăştia, de 
ce nu? — o să scriu şi cu ceva SF. Nu 
poate fi prea ereu... Cică „dia buni” sunt 
invitaţi - nu plătesc nimic la întâlnirile 
astea ale lor. Cât o mai ţine... 

